- Hindi News
- National
- सिरोही और आबूरोड में सीवरेज का सर्वे पूरा, इसी माह डीपीआर मंजूरी की उम्मीद
सिरोही और आबूरोड में सीवरेज का सर्वे पूरा, इसी माह डीपीआर मंजूरी की उम्मीद
कुछ कमियों की वजह से संबंधित एजेंसी ने पिछले माह लौटाया था, जिन्हें दूर करके अब दुबारा भेजा, दो दिन पहले पूरा हुआ सर्वे
भास्करन्यूज | सिरोही
करीबआठ साल के लंबे इंतजार के बाद जिला मुख्यालय पर सीवरेज का सर्वे पुरा हो चुका है, जिसकी डीपीआर (डिटेल प्रोजेक्ट रिपोर्ट) को भी शीघ्र ही मंजूरी मिलने की उम्मीद जताई जा रही है। वर्ष 2008 में सिरोही नगरपालिका ने शहर में सीवरेज के लिए सर्वे की प्रक्रिया शुरू की थी, लेकिन सर्वे करने वाली फर्म ने यह काम बीच में ही छोड़ दिया। जिम्मेदारों की बेपरवाही के कारण करीब आठ साल तक यह काम फाइलों में दफन रहा। मुख्यमंत्री वसुंधरा राजे ने पिछले साल बजट में सिरोही और आबूरोड में सीवरेज की घोषणा करके इस मुद्दे को फिर से ताजा किया। इसके बाद हरकत में आई नगरपरिषद ने पुरानी फाइल टटोली और उसी फर्म को सर्वे के लिए बुलाया। इस बार यह फर्म काम करने के लिए तैयार हुई और फरवरी माह में सर्वे का काम पूरा भी कर दिया। नगरपरिषद ने सर्वे रिपोर्ट को जयपुर भेजा, लेकिन संबंधित फर्म ने कुछ कमियों की वजह से लौटा दिया। नगरपरिषद ने कमियों को दूर करके दो दिन पहले फाइल को फिर से भेजा है, जिसके आधार पर डीपीआर को मंजूरी मिलने की उम्मीद है।
आबूरोड:सांतपुर में बनेगा ट्रीटमेंट प्लांट : सिरोहीके साथ-साथ आबूरोड शहर में भी सीवरेज का सर्वे पुरा हो चुका है, जिसकी रिपोर्ट रूडिप को भेजी गई है। एक्सईएन दिलीप माथुर ने बताया कि आबूरोड में भी 70 करोड़ का सीवरेज प्रोजेक्ट है। आबूरोड शहर में सीवरेज का ट्रीटमेंट प्लांट सांतपुर रोड स्थित वागरी मोहल्ले के आगे जाकर नाले के पास बनाया जाएगा। सरकारी एजेंसी रूडिप सर्वे रिपोर्ट को जांचने के बाद डीपीआर को मंजूरी देगी।
इसलिए लौटा दी थी सर्वे रिपोर्ट
नगरपरिषदने सिरोही शहर में सीवरेज सर्वे की रिपोर्ट में फरवरी माह के दूसरे सप्ताह में ही भेज दिया था, लेकिन सरकारी एजेंसी रूड सिडको ने यह बताकर लौटा दिया कि सिरोही अमृत योजना में शामिल नहीं है। जिस पर नगरपरिषद ने यह बताकर सर्वे रिपोर्ट को दुबारा भेज दिया कि मुख्यमंत्री ने पिछले बजट में सिरोही और आबूरोड में सीवरेज की घोषणा की है। इसलिए इस बार सर्वे को मंजूर कर डीपीआर के लिए स्वीकृति दी जाएगी।
इसीमाह डीपीआर को मिलेगी मंजूरी
^सिरोहीऔर आबूरोड शहर में सीवरेज के लिए सर्वे कार्य पूरा हो चुका है और इसकी रिपोर्ट भी संबंधित एजेंसी रूडिप को भेजी गई है। पहले अमृत योजना से जोड़कर इसे लौटा दिया था, लेकिन यह सीएम की बजट घोषणा होने से इस बार डीपीआर की मंजूरी मिल जाएगी। -दिलीपमाथुर, एक्सईएन, नगरपरिषद
70 करोड़ का है सीवरेज प्रोजेक्ट
सर्वेके आधार पर सीवरेज लाइन के लिए 70 करोड़ रुपए खर्च होंगे। नगरपरिषद के एक्सईएन दिलीप माथुर ने बताया कि जयपुर की कैडकॉन इंजीनियरिंग फर्म ने सीवरेज का सर्वे किया है। उन्होंने बताया कि पुराने और नए शहर समेत भविष्य में आबादी विस्तार के आधार पर सर्वे किया गया है। सीवरेज का ट्रीटमेंट प्लांट शिवगंज हाईवे स्थित राजपूत समाज छात्रावास के आगे जाकर नाले में बनाया जाएगा।
अबवाटर कंपोनेट को भी जोड़ा
सीवरेजसर्वे में वाटर कंपोनेट को भी जोड़ा गया है। सीवरेज लाइन के साथ-साथ जलापूर्ति के लिए पाइप लाइन भी चलेगी। सीवरेज की सर्वे रिपोर्ट संबंधित एजेंसी रूडिप जयपुर भेजी जा चुकी है। रूडिप एजेंसी सर्वे रिपोर्ट के आधार पर ही डीपीआर की अनुमति देगी। जिस पर सीवरेज का काम शुरू होगा। हालांकि, वाटर कंपोनेट का सर्वे अब भेजा जाएगा। जो सीवरेज सर्वे के साथ अटैच हो जाएगा।
सिरोही. सर्वे का काम पूरा हो चुका है अब वाटर कंपोनेंट के लिए सर्वे हो रहा है।
tgl_Latn sot_Latn hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva